बाल कल्याण में अब हर माह आएगा बजट
राइट-टू-एजुकेशनकानून लागू होने के बाद आर्थिक संकट से जूझ रहे जिला बाल कल्याण विभाग को डीसी एनके सोलंकी ने संजीवनी दी है। डीसी की पहल से जिला बाल कल्याण विभाग के दिन फिर गए हैं और प्रति महीना विभाग को अब डेढ़ लाख रुपये इनकम होने लगी है।
जिला बाल कल्याण विभाग के अधिकारी सुधरते हालातों का पूरा श्रेय डीसी एनके सोलंकी को देते हैं। अधिकारियों के अनुसार डीसी के सामने जब बाल कल्याण के लिए बजट ना होने और कर्मचारियों की सेलरी की समस्या रखी गई तो अधिकारियों के साथ बैठक कर समस्या का समाधान निकालते हुए बाल कल्याण विभाग को ई-दिशा केंद्र में जनता को मिलने वाली सुविधाओं के कार्यों से जोड़ा गया।
डीसी की पहल के साथ आम जनता को सस्ते दामों पर बेहतर सुविधाएं मुहैया करवाकर बाल कल्याण विभाग को आर्थिक लाभ दिलवाने का कार्य शुरू करवाया गया। नवंबर महीने में बाल कल्याण विभाग की मार्फत आम जनता के लिए सुविधा केंद्र खोला गया जहां एक ही छत के नीचे आम जनता को कई सुविधाएं मिलनी शुरू हुई। यह काफी बेहतरीन प्रयास रहा क्योंकि एक तरफ जहां आम जनता को कम दामों पर बेहतर सुविधाएं मिलनी शुरू हुईं तो दूसरी तरफ बाल कल्याण के लिए बजट भी जुटने लगा। डीसी अब इस दिशा में और बेहतर सुधार कदम उठाकर बाल कल्याण विभाग की आर्थिक मदद को बढ़ाने के प्रयास कर रहे हैं।
आरटीईकी अड़चन से हो रहा था आर्थिक संकट
जिलाबाल कल्याण विभाग के अनुसार पहले स्कूली बच्चों से मामूली राशि एकत्रित करके बाल कल्याण के लिए इस्तेमाल की जाती थी। लेकिन राइट-टू-एजुकेशन (आरटीई) लागू होने के कानूनी तौर पर बच्चों से किसी तरह का चंदा या राशि एकत्रित करने पर कानूनी रोक लग गई। तब से बाल कल्याण विभाग के सामने आर्थिक संकट खड़ा हो गया। लगातार अनदेखी के चलते विभागीय सिस्टम बिखर गया। अब फतेहाबाद में डीसी एनके सोलंकी ने बाल कल्याण के लिए बजट एकत्रित करने का रास्ता सुझाया जिससे आर्थिक संकट से विभाग उभरना शुरू हुआ है।
डेढ़ लाख रुपये प्रति माह हो रही इनकम : पीओ
^आरटीईकानून लागू होने के बाद जिला बाल कल्याण विभाग के सामने आर्थिक संकट खड़ा हो गया। सरकार की ओर से विभाग के लिए किसी विशेष बजट का प्रावधान नहीं है। अब डीसी एनके सोलंकी के प्रयासों से ई-दिशा केंद्र में आम जनता को कम बजट में सुविधाएं उपलब्ध करवाने के कार्य से जोड़कर विभाग को डेढ़ लाख रुपये प्रति महीना इनकम शुरू करवाई गई है।\\\'\\\' जगदीशखटाना, पीओ, जिला बाल कल्याण विभाग।
फतेहाबाद। ठाकर बस्ती स्थित बालभवन।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva